మైఖేల్ మ్యాడ్‌సెన్

మైఖేల్ మ్యాడ్‌సన్ (ఆంగ్లం: Michael Madsen; జననం 1958 సెప్టెంబరు 25) అమెరికన్ నటుడు. క్వెంటిన్ టరాన్టినో రూపొందిచిన రిజర్వాయర్ డాగ్స్ (1992), కిల్ బిల్: వాల్యూమ్ 2 (2004), ది హేట్‌ఫుల్ ఎయిట్ (2015), వన్స్ అపాన్ ఎ టైమ్ ఇన్ హాలీవుడ్ (2019) వంటి చిత్రాలలో నటించిన ఆయన ప్రసిద్ధి చెందాడు.

ది నేచురల్ (1984), ది డోర్స్ (1991), థెల్మా & లూయిస్ (1991), ఫ్రీ విల్లీ (1993), స్పీసీస్ (1995), డోనీ బ్రాస్కో (1997), డై అనదర్ డే (2002), సిన్ సిటీ (2005), స్కేరీ మూవీ 4 (2006) వంటి ఇతర చిత్రాలలో కూడా ఆయన నటించాడు. అలాగే, ఆయన గ్రాండ్ తెఫ్ట్ ఆటో III (2001), డిషనోర్డ్ సిరీస్ (2012–2017), కాల్ ఆఫ్ డ్యూటీ: మాబ్ ఆఫ్ ది డెడ్ (2013) వంటి వీడియో గేమ్‌లలో కూడా నటించాడు.

2021లో విడుదలైన క్రైమ్ థిల్లర్ సినిమా నిశ్శబ్దంలో ఆయన రిచర్డ్ డాకిన్స్‌ పాత్రలో నటించాడు. ఈ సినిమా తెలుగు, తమిళంలో నిర్మించి మలయాళం, కన్నడ భాషల్లోనూ దుబ్బింగ్ చేసి విడుదల చేశారు.

ప్రారంభ జీవితం 
మైఖేల్ మ్యాడ్‌సన్ 1958 సెప్టెంబరు 25న ఇల్లినాయిస్‌లోని చికాగోలో జన్మించాడు. అతని తల్లి, ఎలైన్ (నీ మెల్సన్), చిత్రనిర్మాత, రచయిత్రి. అతని తండ్రి, కాల్విన్ క్రిస్టియన్ మ్యాడ్‌సన్, రెండవ ప్రపంచ యుద్ధంలో నేవీ అనుభవజ్ఞుడు, చికాగో అగ్నిమాపక శాఖలో అగ్నిమాపక ఉద్యోగి. అయితే, ఆయన తల్లిదండ్రులు 1960లలో విడాకులు తీసుకున్నారు.

అతని తోబుట్టువులలో చెరిల్ మ్యాడ్‌సన్ వ్యవస్థాపకుడు, వర్జీనియా మ్యాడ్‌సన్ అకాడమీ అవార్డు నామినీ. ఆయన తండ్రి తరఫు తాతలు డానిష్ కాగా, అతని తల్లి తరఫు వారు ఇంగ్లీష్, జర్మన్, ఐరిష్, స్థానిక అమెరికన్, స్కాటిష్ వంశానికి చెందినవారు.

అవార్డులు 

 2006లో రెడ్ హెన్ ప్రెస్‌చే ఆయనకు లైఫ్‌టైమ్ అచీవ్‌మెంట్ అవార్డు.

 2008లో, 9వ వార్షిక మాలిబు ఇంటర్నేషనల్ ఫిల్మ్ ఫెస్టివల్ లో ఆర్ట్ ఆఫ్ యాక్టింగ్‌లో సాధించిన విజయాలకు సత్కారం.
 ఆయన రచించిన బర్నింగ్ ఇన్ ప్యారడైజ్ కవితా పుస్తకానికి ఇండిపెండెంట్ ఫైర్‌క్రాకర్ అవార్డు.

 2007 బెస్ట్ యాక్టర్ బోస్టన్ ఫిల్మ్ ఫెస్టివల్ ఫర్ స్ట్రెంత్ అండ్ హానర్
 2008 బెస్ట్ యాక్టర్ న్యూ యార్క్ ఇంటర్నేషనల్ ఇండిపెండెంట్ ఫిల్మ్ & వీడియో ఫెస్టివల్ ఫర్ స్ట్రెంత్ అండ్ హానర్.

 హాలీవుడ్ ఫిల్మ్ అవార్డ్స్‌లో ది హేట్‌ఫుల్ ఎయిట్ కు గానూ, ఆయనకు ఎన్‌సెంబుల్ ఆఫ్ ది ఇయర్ అవార్డు.

మూలాలు 
అమెరికన్ సినిమా నటులు
అమెరికన్ టెలివిజన్ నటులు
అమెరికన్ వీడియో గేమ్ నటులు
అమెరికన్ గాత్ర నటులు
అమెరికన్ రచయితలు
1958 జననాలు